Keskustelu:Thief: The Dark Project

message: Vähän vaihtelua heviartikkeleihin, kommentoikaa vain ajan kanssa. Elikkäs kyseessä hiiviskelyklassikko ja yksi lempipeleistäni, nyt mielestäni Hyvä  -tasolla. Kuten näkyy, perustuu paljolti vuonna 2009 hyväksi valittuun enkkuversioon, tosin olen kirjoittanut  itsekin lisää plus merkinnyt uusia lähteitä ja viitteitä. Korjausehdotukseksi heti nostan omat käännökseni: peliä ei ole koskaan käännetty suomeksi, joten käännökset ovat omaa käsialaa, ja pyrin mahdollisimman järkeviin vaihtoehtoihin, tosin kaikkeen en keksinyt vastinetta (esim. Trickster-jumala). Myös muiden osioiden kieltä pitää vielä tarkistaa, artikkeliin on varmaan jäänyt anglismeja ja outoja, kankeita ilmaisuja. --Hedelmätiski (keskustelu) 10. tammikuuta 2021 kello 01.55 (EET)
replies: text: Nimiä ja sen sellaisia ei pidäkään itse alkaa kääntämään jos ei ole käännöstä jo olemassa. Pitää lueskella jossain välissä. Ipr1 (keskustelu) 10. tammikuuta 2021 kello 18.52 (EET)
replies: text: : "Pagans" varmaan voinee kääntää pakanoiksi, mutta noista muista en ole varma. Jos tämä on käytäntö niin sitten voi poistaa. Kiitokset korjailuista, pitäisi kirjoittaa noita tietoja suomeksi (thumb, right jne.) --Hedelmätiski (keskustelu) 10. tammikuuta 2021 kello 18.56 (EET)
replies: text: ::  En tykkää pingaamisesta ettekä tekään välttämättä, mutta onko teillä kantaa artikkelin laadusta? --Hedelmätiski (keskustelu) 14. helmikuuta 2021 kello 13.47 (EET)

text: Ei mikään tärkeä asia, mutta joidenkin lauseiden perässä on montakin lähdeviitettä, onko niistä jokaisesta otettu tietoa? Voi lukijan kannalta hieman häiritä kun lauseiden välissä on 4–5 viitelaatikkoa. --AinScept (keskustelu) 11. tammikuuta 2021 kello 19.26 (EET)
replies: text: : Jokaisesta on otettu tietoa, mutta se on samaa eli kyseessä on käytännössä pienimuotoinen liikaviitteistys. Kaipa voisin karsia noista suurimmat viitejonot. --Hedelmätiski (keskustelu) 11. tammikuuta 2021 kello 19.33 (EET)--Hedelmätiski (keskustelu) 11. tammikuuta 2021 kello 19.33 (EET)
replies: text: :: Viitteitä ei kannata hävittää kuitenkaan, joskus käy niin että saatavuus johonkin heikkenee (esim. kirja poistuu painosta/myynnistä, verkkosivu katoaa..) jolloin nuo vaihtoehtoiset on hyödyllisiä olla. Arkistoista (Wayback machine ym.) noita voi joskus kaivella jälkikäteen mutta aina parempi jos on vaihtoehtoisia lähteitä. Myös jos on kiistanalaista aihetta niin useampi lähde auttaa varmentamaan. Itse pitäisin mieluummin useampia lähteitä kuin karsisin. Tämä lähinnä yleistä huomiota eikä nimenomaan tätä koskien. Ipr1 (keskustelu) 11. tammikuuta 2021 kello 21.21 (EET)

text: :: Poistin tuon jaon kolmeen sarakkeeseen (kaksi riittää), en äkkiseltään keksi missä sitä muutoin käytettäisiin ja sillä on haittavaikutuksena että tiedot jakaantuvat turhan monelle riville kun on useita lähdettä koskevia tietoja. Kannattaa muistaa että osa WP:n käyttäjistä voi käyttää mobiililaitteita tai pystysuuntaista näyttöä jne. joissa nuo voivat näkyä eri tavalla, mieluummin yleisen käytännön mukaan tässäkin. Ipr1 (keskustelu) 11. tammikuuta 2021 kello 21.31 (EET)
replies: text: ::: Juu huomasin, kiitokset siitä, näyttää paljon siistimmältä nyt. Laitoin alun perin kolmeen selkeyden takia mutta tämähän olikin parempi! Viitteistä sanoisin että itselläni onkin juuri tapana arkistoida lähteet aina Wayback Machineen: ei vaadi paljoa vaivaa ja helpottaa mahdollista arviointia tulevaisuudessa. --Hedelmätiski (keskustelu) 11. tammikuuta 2021 kello 21.35 (EET)

text: Tuo kun vastaanotossa mainitaan Steamin 2000 käyttäjän arviot, niin jotenkin olisin muistellut että käyttäjäarvioita ei kuuluisi merkitä, kuten Metacriticin User Scorea? Pystyy kai vertaamaan Steamiin, kun siellä jokainen muutaman kymmenen minuuttia pelannut voi laittaa peukkua. --AinScept (keskustelu) 11. tammikuuta 2021 kello 22.04 (EET)
replies: text: : Juurikin, sekalaisia käyttäjäarvioita ei merkitä. Ipr1 (keskustelu) 11. tammikuuta 2021 kello 22.13 (EET)
replies: text: :: Poistin tämän. --Hedelmätiski (keskustelu) 11. tammikuuta 2021 kello 23.12 (EET)

text: Saatan ehkä kirjoittaa vastaanotto-osion kokonaan uusiksi ja lisäillä vähän pelin juonenkuljetuksesta ja mekaniikoista, jotka ovat edelleen uniikkeja. --Hedelmätiski (keskustelu) 12. tammikuuta 2021 kello 22.40 (EET)
replies: text: : Tuskin vaatii uudelleenkirjoittamista, mutta käyn sen kielen läpi vielä ajatuksella. Pieniä lisäyksiä teen vielä. --Hedelmätiski (keskustelu) 13. tammikuuta 2021 kello 22.01 (EET)
replies: text: :: Hoidettu. --Hedelmätiski (keskustelu) 23. tammikuuta 2021 kello 23.26 (EET)
replies: text: :::  --AinScept (keskustelu) 23. tammikuuta 2021 kello 23.42 (EET)
Laajennettu kehityksestä. --Hedelmätiski (keskustelu) 30. tammikuuta 2021 kello 11.24 (EET)
Lisäilty tietoa, jäsennelty ja siirretty asiaa paikasta toiseen. --Hedelmätiski (keskustelu) 1. helmikuuta 2021 kello 09.39 (EET)
Tämähän toimii eräänlaisena muokkaispäiväkirjanakin. Tähän on nyt tullut lisäiltyä kaikkea pientä enkä itse keksi oikein lisättävää, tosin kielenhuoltoa pitäisi nyt ainakin suorittaa. --Hedelmätiski (keskustelu) 13. helmikuuta 2021 kello 14.01 (EET)
Kannatan hyväksi. --Vnnen (keskustelu) 25. helmikuuta 2021 kello 12.23 (EET)
Ei kovin montaa keskustelijaa, mutta ainakin 2 kannatusta. Kukaan ei tainnut suoraan ainakaan vastustaa. Merkkaan hyväksi. J.K Nakkila (keskustelu) 25. helmikuuta 2021 kello 15.07 (EET)
</div>
thread_title:  Laatuarviointi 

message: Kuten jo laatuarvioinnissa sanoin, niin tässä hieman vaihtelua heviartikkeleihin. Merkittiin hyväksi laatuarvioinnin jälkeen, ja mielestäni tässä olisi ainesta suositelluksi.  Pituudeltaan ja kattavuudeltaan samaa tasoa Battlefield V:n kanssa, joka on viimeisin SA-tason videopeliartikkeli vuodelta 2019. Alussa merkittävä osa artikkelista perustui pitkälti englanninkieliseen versioon, mutta sittemmin olen itse sitä täydennellyt kattavien kehittäjähaastatteluiden pohjalta, ja etenkin kehitysosio on täydentynyt. Mielestäni tämä on ehkä johtanut pieneen epätasapainoon, ja kehitysosio kaipaisi ehkä hieman jäsentelyä. Kielenhuoltoakaan ei voi koskaan olla liikaa. --Hedelmätiski (keskustelu) 25. helmikuuta 2021 kello 15.28 (EET)
replies: text: Tekstiä ja sen rakennetta hiottu. --Hedelmätiski (keskustelu) 26. helmikuuta 2021 kello 00.32 (EET)
replies: text: :Aion lukea uudestaan läpi lähiaikoina ja katsoa jos jotain korjattavaa tulee eteen, mutta ihan hyvältä näyttää nopeasti silmäiltynä. Aiotko vielä tehdä suuria muutoksia tähän nykyiseen versioon? --AinScept (keskustelu) 2. maaliskuuta 2021 kello 12.16 (EET)
replies: text: :: Tuskin, tuli koluttua aika paljon haastatteluja sun muita lähteitä ja niiden pohjalta laajensin etenkin kehitysosiota, enkä keksi oikein mitä muutakaan tähän enää lisäisi. --Hedelmätiski (keskustelu) 2. maaliskuuta 2021 kello 12.38 (EET)
replies: text: :::Hyvältä vaikuttaa artikkeli. En nyt löytänyt mitään huomioitavaa. --AinScept (keskustelu) 12. maaliskuuta 2021 kello 10.50 (EET)
replies: text: :::: Kiitos arvioinnista. Tässä on nyt aika paljon settiä. Käyn vielä kieltä läpi, mutta muuten alan olemaan itse tyytyväinen. --Hedelmätiski (keskustelu) 12. maaliskuuta 2021 kello 12.34 (EET)

text: Onhan tämä nyt todella kattava. Sellaista tyyliseikkaa mietin, että tässä on ehkä hieman ylilinkitetty yleiskielisiä sanoja, joilla ei varsinaisesti ole tekemistä videopelaamisen kanssa, kuten vaikka luola, vesi, köysi yms. Linkitykset eivät sinällään tuo uutta asiaan, sillä kyseessä on yleissanat, jotka eivät suoraan liity videopelaamiseen. --PtG (keskustelu) 4. maaliskuuta 2021 kello 21.45 (EET)
replies: text: : Joo, sitä ajattelin itsekin. Pitää varmaan huomenna hoitaa.--Hedelmätiski (keskustelu) 4. maaliskuuta 2021 kello 22.53 (EET)

text: : Poistettu suurin osa silmiin osuneita turhista linkeistä. --Hedelmätiski (keskustelu) 5. maaliskuuta 2021 kello 05.04 (EET)

text: Sen verran aikaa tuntuu uponneen tähän että pitäis melkeinpä maksaa jo liksaa. Esimerkillistä työtä ja lähteitäkin enemmän kuin voisi peliartikkelilta tyypillisesti odottaa. Jostain on kuitenkin aina pakko nillittää: Hahmot-osiossa käsitellään hahmoja nyt kovin vähän ja sen sisältämät ääninäyttelyfaktat risteävät hieman kehitysosion kanssa. Siirtäisin näyttelytiedot kehitysosioon kenties ihan erilliseen Ääninäyttely-alaosioon (nyt siellä on korostetusti vain äänisuunnittelusta, joka yhdistyy musiikkiin, ja näyttelytiedot hukkuvat sinne sekaan). En tunne sarjaa, mutta hahmoja tuntuu olevan kovin vähän, eli sinänsä niistä on varmasti vaikea kirjoittaa. Kompromissiksi voisi ehkä yhdistää taustan ja maailman esimerkiksi Hahmot ja maailma -otsikolla, sillä ainakin ryhmittymistä/vihollisista kerrotaan nyt Maailmassa. Garrett on vielä ikävästi punalinkki, mutta se voi sitten ilmestyessään tukea tätäkin artikkelia tarjoamalla kuvan ja muita tietoja. Eli ihan pienen pientä viilausta, mutta jo näillä eväillä silti Suositelluksi! --Coen (keskustelu) 12. maaliskuuta 2021 kello 15.38 (EET)
replies: text: : Kiitokset palautteesta. Tuota hahmokohtaa mietin itsekin, esim. enwikissä Hahmot-osio on yhdistetty tuohon Maailmaan. Varsinaisia hahmoja Garrettin lisäksi pelissä ei juurikaan ole, suurin osa esiintyy vain välinäytöksissä. Pitäisi kyllä jakaa tuota ääniosiota hieman. --Hedelmätiski (keskustelu) 12. maaliskuuta 2021 kello 16.08 (EET)

text: : Pitää kyllä hetki hieman pähkäillä, miten jakaa noita kehityskappaleita. Osassa tiedot jakautuvat ja muutaman kappaleen voisi jakaa omakseen. Esim. eri kappaleissa käsitellään sekalaisesti ääninäyttelyä, juonta sekä käsikirjoitusta. Enköhän kuitenkin jotain keksi. --Hedelmätiski (keskustelu) 12. maaliskuuta 2021 kello 16.29 (EET)--Hedelmätiski (keskustelu) 12. maaliskuuta 2021 kello 16.29 (EET)

text: : Coenin ehdotusten pohjalta Hahmot- ja Maailma-osiot ovat yhdistetty ja ääninäyttelylle on annettu oma alakappale. Annetaan olla arvioinnissa ainakin viikko vielä. --Hedelmätiski (keskustelu) 13. maaliskuuta 2021 kello 19.07 (EET)
replies: text: ::Näyttää hyvältä. Juonipaljastusvaroitukset olivat näemmä palanneet, olisin ne salakavalasti poistaessa voinut mainita, ettei niitä tule enää juoniosioissa käyttää. Asiasta taannoin äänestettiin. Liekö tosin tiedotettu vähän kehnosti, josko ollenkaan, hokasin just ettei asiaa ole päivitetty pelien artikkelimalliinkaan... Coen (keskustelu) 13. maaliskuuta 2021 kello 19.47 (EET)
replies: text: ::: Kiitokset tiedosta, ei ollut itsellä mitään hajua tällaisesta muutoksesta. Kertoo tiedotuksen tasosta. Poistin merkinnät. --Hedelmätiski (keskustelu) 13. maaliskuuta 2021 kello 19.59 (EET)
</div>
thread_title:  Arkistoitu vertaisarviointi